钦定古今图书集成/理学汇编/学行典/第234卷 > 孔嵩
## 钦定古今图书集成/理学汇编/学行典/第234卷 > 孔嵩

按《后汉书独行范式传》：“式友人南阳孔嵩，家贫亲老，
乃变姓名，佣为新野县阿里街卒。式行部到新野，而
县选嵩为导骑迎式。式见而识之，呼蒿把臂，谓曰：‘子
非孔仲山耶’？对之叹息，语及平生，曰：‘昔与子俱曳长
裾，游息帝学，吾蒙国恩，致位牧伯，而子怀道隐身，处
于卒伍，不亦惜乎’？嵩曰：‘侯嬴长守于贱业，晨门肆志
于《抱关。子》欲居九夷，不患其陋。贫者士之宜，岂为鄙
哉’！”式敕县代嵩，嵩以为先佣未竟，不肯去。嵩在阿里，
正身厉行，街中子弟皆服其训化。遂辟公府。之京师，
道宿下亭，盗共窃其马，寻问，知其嵩也，乃相责让曰：
“孔仲山善士，岂宜侵盗乎？”于是送马谢之。嵩官至南
海太守。